Onsdag omkring klokken 9.15 blev en brand i en aalborgensisk bybus opdaget, da en bilist tilfældigvis kom til at køre efter den brændende bus. - Chaufføren kom kørende på Skydebanevej i Aalborg og skulle lige til at holde pause ved travbanen da bilisten standsede ved siden af ham og fortalte, at der stod flammer ud af bussens bagende, fortæller indsatsleder ved Beredskabscenter Aalborg René Kærup. Chaufføren prøvede herefter forgæves at slukke branden med en pulverslukker, men beredskabet måtte tilkaldes før branden kunne slukkes. Ifølge indsatslederen er bussen formentlig totalskadet efter branden.

Opsummering:
En bybus er formentlig totalskadet efter en brand onsdag formiddag.